Anyone's Daughter

Ηχογράφηση
Την τελευταία εβδομάδα του Σεπτεμβρίου του 1970, οι Deep Purple μπήκαν στα "De Lane Lea Studios" του Λονδίνου για να ξεκινήσουν τις ηχογραφήσεις του διαδόχου του επιτυχημένου "Deep Purple in Rock". Το μόνο κέρδος από αυτήν την πρώτη προσπάθεια ήταν το "Anyone's Daughter", με τον Ρότζερ Γκλόβερ να δηλώνει ότι η σύνθεση του κομματιού πραγματοποιήθηκε ενώ τα μέλη του συγκροτήματος κάθονταν στο στούντιο και ο Ρίτσι Μπλάκμορ ξεκίνησε να παίζει την αρχική μελωδία του τραγουδιού, για να ακολουθήσουν οι υπόλοιποι.

Σύνθεση
Το τραγούδι είναι τελείως διαφορετικό απ' ό,τι είχαν ηχογραφήσει μέχρι τότε οι Deep Purple, αφού είναι ένα κάντρι κομμάτι με αστείους στίχους από τον Ίαν Γκίλαν, για έναν νέο ο οποίος προσπαθεί να παντρευτεί κοπέλα με κληρονομιά, κάτι που τελικά καταφέρνει μετά από διαδοχικές αποτυχημένες προσπάθειες.Anyone's Daughter by Deep Purple Songfacts

Σε συναυλίες των Deep Purple
Το συγκεκριμένο κομμάτι συμπεριλήφθηκε στο set list των ζωντανών τους εμφανίσεων στις 24 και 25 Ιουνίου 1971, μαζί με το "Demon's Eye", αλλά η αντίδραση του κοινού ήταν μέτρια και δεν συνέχισαν να το παίζουν ζωντανά, μέχρι την δεύτερη επανένωση της κλασικής σύνθεσης του συγκροτήματος το 1993, όταν και περιόδευαν για την προώθηση του άλμπουμ "The Battle Rages On".Deep Purple Setlist at Valbyhallen, Copenhagen, Denmark

Σινγκλ κυκλοφορίες
Το "Anyone's Daughter" αποτέλεσε την δεύτερη πλευρά του σινγκλ "Fireball", στην αμερικάνικη έκδοση του.Vinyl Singles - The Highway Star Επίσης, η ζωντανή του εκτέλεση από το "Come Hell or High Water" κυκλοφόρησε σε μορφή CD σινγκλ τον Οκτώβριο του 1994 ως "Anybody's Daughter" μαζί με το "Speed King".Deep Purple - Anyone's Daughter - Encyclopaedia Metallum

Ζωντανές ηχογραφημένες εκτελέσεις
Ζωντανά ηχογραφημένες εκτελέσεις του "Anyone's Daughter" συμπεριλήφθηκαν στους εξής δίσκους:
 Come Hell or High Water (1994)
 Live in Europe 1993 (2006)

 Τα μέλη του συγκροτήματος 
Το Anyone's Daughter ηχογραφήθηκε από τους εξής μουσικούς:

 Ίαν Γκίλαν - φωνητικά
 Ρίτσι Μπλάκμορ - κιθάρα
 Ρότζερ Γκλόβερ - μπάσο
 Ίαν Πέις - τύμπανα
 Τζον Λορντ - πιάνο

Άλλα συγκροτήματα
Το όνομα Anyone's Daughter χρησιμοποιήθηκε από ένα γερμανικό progressive rock συγκρότημα το οποίο δημιουργήθηκε στην Στουτγάρδη το 1972. Αρχικά, το συγκρότημα έπαιζε διασκευές σε ροκ συγκροτήματα όπως οι Deep Purple και οι Cream. Οι Anyone's Daughter συνεχίζουν μέχρι σήμερα έχοντας κυκλοφορήσει περισσότερα από δέκα άλμπουμ.

Παραπομπές

 Πηγές
 Deep Purple 25th Anniversary CD Booklet 1995 EMI Records
 The Complete Deep Purple, Michael Heatley, Reynolds & Hearn, 2005
 Ian Gillan: The Autobiography of "Deep Purple's" Lead Singer, Blake Publishing, 1998

 Εξωτερικοί σύνδεσμοι 
 Στίχοι του Αnyone's Daughter
 Anyone's Daughter chords
 Anyone's Daughter tablature
 Deep Purple Anyone's Daughter - YouTube

Κατηγορία:Τραγούδια των Deep Purple
Κατηγορία:Τραγούδια του 1971